open-index/open-wikipedia-markdown huggingface dataset:
Taylor Swift

**Taylor Alison Swift** (gebore 13 Desember 1989) is 'n Amerikaanse country-pop-sangeres en -liedjieskryfster. In 2006 het sy haar gelyknamige debuutalbum vrygestel. Haar tweede album, *Fearless*, het twee jaar later verskyn en die enkelsnit "Love Story" was die country-lied wat die meeste teen betaling afgelaai is en die eerste country-lied wat die Billboard *Mainstream Top 40*-ranglys gehaal het. Haar volgende album, "Speak Now", is in 2010 vrygestel. Een van haar liedjies "Today was a Fairytale" is in die fliek "Valentines Day" gebruik en Taylor het self in die fliek gespeel.

## Biografie 
Taylor Swift is op 13 Desember 1989 in West Reading in Pennsilvanië, VSA as die enigste dogter van Scott Kingsley Swift en Andrea Gardner Finlay gebore. Sy het ‘n jonger broer, Austin Kingsley Swift wat op 11 Maart 1992 gebore is.
Haar broer is ‘n akteur en vryskutfotograaf en was al die vervaardiger van enkele van Swift se video’s : '’Folklore: The Long Pond Studio Sessions’’ en '’I Bet You Think About Me (Taylor’s Version)'’. In 2018 het sy weer die plaas besoek, terwyl sy in Pennsilvanië was vir haar '’Reputation Stadium’’-toer. Sy het foto’s op die sosiale webwerf, Instagram gedeel waar sy voor ‘n klein skuurtjie staan terwyl sy ‘n fotoalbum vashou wat ‘n foto van haarself as klein dogtertjie voor dieselfde skuurtjie toon en sy en ‘n paar van haar beroemde vriendinne in haar ou slaapkamer op die mat sit.

## Diskografie 
* *Taylor Swift* (2006)
* *Fearless* (2008)
* *Speak Now* (2010)
* *Red* (2012)
* *1989* (2014)
* *Reputation* (2017)
* *Lover* (2019)
* *Folkore* (2020)
* *Evermore* (2020)
* *Midnights* (2022)
* *The Tortured Poets Department* (2024)
* *The Life of a Showgirl* (2025)

## Verwysings 
## Eksterne skakels
Nampula

**Nampula** is die derde grootste stad in Mosambiek en die hoofstad van die Nampula-provinsie. Volgens die volkstelling van 2007 het die stad 'n bevolking van omtrent 477&nbsp;900 inwoners. Dit is die ekonomiese sentrum van die noorde van die land, en is na Beira en Maputo, die grootste stad in Mosambiek.

## Fotogalery 

Mozambique020.jpg|Vroue op straat
Mozambique025.jpg|'n Makhuwa-familie in Nampula
Mozambique022.jpg|Plaaslike seuns in Nampula
Seboe

**Seboe ** (*Bos primigenius indicus*) is 'n soort bees wat verwant is aan die Afrikanerbees en die Brahman. Hierdie bees word herken aan sy karakteristieke vethomp op sy skouers, hangore en 'n groot keelvel. Hul is meer aangepas vir tropiese klimaat en kan baie warm temperatuur goed weerstaan. Daar is omtrent 75 verskillende rasse wat eweredig verdeel is tussen Afrika- en Suid-Asiatiese rasse.
Peter Debye

**Peter Joseph William Debye** (24 Maart 1884 in Maastricht – 2 November 1966 in Ithaca, New York) was 'n Nederlands-Amerikaanse fisikus en 'n fisiese chemikus, en 'n Nobelprys vir Chemiewenner (1936). Hy is een van die opstellers van die Debye-Hückel vergelyking wat te doen het met elektrolietoplossings.

## Verwysings 
## Eksterne skakels
Chace Crawford

**Christopher Chace Crawford** (gebore 18 Julie 1985) is 'n Amerikaanse akteur, beste bekend vir sy rol as Nate Archibald in *Gossip Girl* op The CW Television Network.

## Biografie 
Crawford is in Lubbock, Texas (VSA) gebore en is in Plano, Texas grootgemaak. Sy vader, Chris, is 'n dermatoloog, en sy moeder, Dana, is 'n onderwyseres. Hy het ook 'n jonger suster, Candice Crawford, wat Miss Missouri VSA was. Hy het vier jaar lank in Bloomington, Minnesota gewoon, en het ná hoërskool na Malibu, Kalifornië, getrek om by die Pepperdine Universiteit te woon waar hy uitsaaijoernalistiek gestudeer het. Hy het daarmee geworstel om vir hom 'n loopbaan te kies en moes tussen adverterings-, besigheids- en kommunikasiemeestersgrade kies. Halfpad deur sy tweedejaar het Crawford se moeder hom aangemoeding om 'n akteursloopbaan na te volg, 'n stap wat sy geglo het 'n "praktiese" een was gebaseer op 'n begaafdheidstoets wat hy in hoërskool geneem het en wat onthul het dat hy die beste in 'n beroep in die uitvoerende kunste sou pas. Die eerste talentagent met wie hy 'n onderhoud gevoer het, het hom 'n akteurskontrak aangebied. Crawford is tans in die Chelsea-woonbuurt in New York Stad woonagtig.

## Eksterne skakels 
*
Gregor Mendel

**Gregor Johann Mendel** (20 Julie 1822 - 6 Januarie 1884) was 'n Tsjeggies-Oostenrykse monnik wat in sy vrye tyd geëksperimenteer het met ertjieplante. Gregor Mendel word gereeld die vader van genetika genoem omdat hy met sy ertjie-eksperimente verskeie oorerwingspatrone in die plante opgemerk het wat hy geformuleer het tot die wette van Mendel.

Die standaard skrywerafkorting **Mendel** word gebruik om Gregor Mendel as die skrywer aan te dui wanneer 'n botaniese naam genoem word.

## Sien ook 
* Lys van botaniste volgens outeursafkorting
Philippe van Dievoet

**Philippe van Dievoet**, gebore te Brussel op 9 Januarie, 1654 en gestorwe te Parys op 1 Februarie, 1738, was die goudsmid van koning Lodewyk XIV.

Hy is die broer van beeldhouer Peter van Dievoet.

## Bron 
* Over goudsmid Philippe van Dievoet
Ensiem

duimnael|300px|regs|Menslike glioksalase I. Twee sinkione wat nodig is vir die ensiem om die reaksie te kataliseer (as pers sfere aangetoon), en 'n ensiemremmer genaamd *S*-heksielglutatioon word as 'n ruimtevullende model getoon, hulle vul die twee aktiewe plekke.

**Ensieme** is groot biologiese molekules, proteïene om spesifiek te wees, wat verantwoordelik is vir die duisende metaboliese prosesse wat lewe onderhou.  Hulle is hoogs selektiewe katalisators en versnel beide die tempo en spesifisiteit van metaboliese reaksies, van vertering van voedsel, tot die sintese van DNA. Ensieme het 'n spesifieke driedimensionele struktuur, en mag organiese (bv. biotien) of anorganiese (bv. magnesiumione) kofaktore wees wat help in katalise.

In ensiemreaksies, word die molekules aan die begin van die proses, die sogenaamde substrate, omskep in verskillende molekules, genaamd produkte. Byna al die chemiese reaksies in 'n biologiese sel benodig ensieme om plaas te vind teen 'n tempo voldoende vir lewe.

Aangesien ensieme selektief is vir hul substrate, bespoedig dit slegs 'n paar reaksies uit baie moontlikhede, die soort ensieme wat in 'n sel vervaardig is, bepaal watter metaboliese roetes sal plaasvind in die sel.
 
Soos alle katalisators, werk ensieme deur die verlaging van die aktiveringsenergie (Ea‡) vir 'n reaksie, daarmee verhoog die spoed van die reaksie dramaties. As gevolg hiervan word die produkte vinniger gevorm en reaksies bereik hul ewewig vinniger. Die meeste ensiemreaksies is miljoene keer vinniger as dié van vergelykbare nie-gekataliseerde reaksies. 

Soos met alle katalisators, word ensieme nie verteer deur die reaksies wat hulle kataliseer nie, en verander hulle ook nie die ewewig van hierdie reaksies nie. Ensieme verskil egter van die meeste ander katalisators in dat hulle hoogs-spesifiek is vir hul substrate. 

Dit is reeds bekend dat ensieme meer as 4&nbsp;000 biochemiese reaksies kataliseer  'n Paar RNS molekules het ook die vermoë om reaksies te kataliseer, hulle staan bekend as ribosieme, 'n belangrike voorbeeld is die funksionering van sommige dele van die ribosoom. 

Sintetiese molekules genoem kunsmatige ensieme vertoon ook ensiem-agtige katalise. 

## Voorbeelde van ensieme 
Beta-laktamase, heksokinase, fosfatase, protease, sellulase, amilase ens.

## Verwysings
Ampisillien

duimnael|regs|270px|Ampisillien

**Ampisillien** is 'n beta-laktam antibiotikum. Ampisillien verskil van penisillien met 'n aminogroep wat die penetrasie van die molekuul in bakterië verbeter. Dit veroorsaak dat ampisillien, anders as penisillien, sommige Gram-negatiewe bakterië kan dood.
Tetrasiklien

duimnael|regs|Strukturele formule van Tetrasiklien
**Tetrasiklien** is 'n breëspektrum antibiotikum wat deur bakterieë in die genus *Streptomyces* geproduseer word. Tetrasiklien bind aan die 30S-ribosomale subeenheid deur die interaksie met die 16S rRNS. Hiermee verhoed die antibiotika die binding van amino-geassetileerde tRNS aan die ribosoom en gevolglik word proteïensintese in die sel gestop.

Weerstand teen tetrasiklien kan o.a. deur die afskeiding van mono-oksigenase of ribosomale beskermingsproteïne gefasiliteer word.
Rifampisien

**Rifampisien** of **rifampien** is 'n antibiotikum wat geïsoleer is uit die bakterie *Amycolatopsis rifamycinica*.
Rifampisien bind aan die beta-subeenheid van RNS-polymerase in bakterieë en verhoed so die transkripsie van ribonukleïnesuur. Rifampisien word gebruik vir die behandeling van mukobakteriële infeksies soos tuberkulose en melaatsheid en Metisilien-weerstandige Staphylococcus (MRSA).
Glikogeen

**Glikogeen** is vertakkende macromolekule wat as 'n kort termyn energiestoor gebruik word in diere. Glikogeen word hoofsaaklik in die spier- en lewerweefsel vervaardig, maar kan ook deur die brein vervaardig word. Glikogeen is 'n analoog van die minder vertakte stysel wat in plante gevind word en staan ook bekend as dierstysel.

## Verwysings 
*glycogen.  (2008). Encyclopædia Britannica. Deluxe Edition.  Chicago: Encyclopædia Britannica.
Fruktose

**Fruktose**, of **vrugtesuiker**, is 'n eenvoudige ketoniese monosakkaried ('n heksose) wat in baie plante voorkom, waar dit dikwels aan glukose gebind word om die disakkaried sukrose te vorm. Dit is een van die drie dieetmonosakkariede, tesame met glukose en galaktose, wat direk in die bloed opgeneem word tydens vertering. 

## Geskiedenis 
Fruktose is in 1847 deur die Franse chemikus Augustin-Pierre Dubrunfaut ontdek. Die naam 'fruktose' is in 1857 geskep deur die Engelse chemikus William Allen Miller. 

## Bronne 
Suiwer, droë fruktose is 'n soet, wit, reuklose, kristallyne vastestof en is die mees oplosbaar in water van al die suikers. Fruktose kom voor in heuning, vrugte, blomme, bessies en die meeste wortelgroente.

Kommersieel is fruktose afkomstig van suikerriet, suikerbiet en mielies. Mieliestroop met hoë fruktose is 'n mengsel van glukose en fruktose as monosakkariede. Sukrose is 'n verbinding met een molekule glukose wat kovalent verbind is aan een fruktose-molekule. Alle vorme van fruktose, insluitend vrugte en sappe, word gewoonlik by voedsel en drank gevoeg vir smaaklikheid en smaakverbetering, en vir die verbruining van sommige kosse, soos gebakte goedere. Ongeveer 240&nbsp;000&nbsp;ton kristallyne fruktose word jaarliks ​​geproduseer.

## Gesondheidsprobleme 
duimnael|links|Viscerale adipositeit
Oormatige verbruik van fruktose (veral van suikerversoete drankies) kan bydra tot insulienweerstand, vetsug, verhoogde LDL-cholesterol en trigliseriede, wat kan lei tot metaboliese sindroom. 

Die Europese Voedselveiligheidsowerheid het verklaar dat fruktose mag verkies wees bo sukrose en glukose in suikerversoete voedsel en drank as gevolg van die laer effek daarvan op die bloedsuikervlakke, terwyl die moontlike nadeel ook opgemerk word dat 'n "hoë inname van fruktose tot metaboliese komplikasies kan lei soos dyslipidemie (abnormale cholesterol ens. in die bloed), insulienweerstandigheid en verhoogde viscerale adipositeit (vet om die maag)". 

Die Britse wetenskaplike advieskomitee oor voeding in 2015 het die bewerings van fruktose wat metaboliese afwykings veroorsaak betwis, en verklaar dat "daar onvoldoende bewyse is om aan te toon dat fruktose-inname, op die vlakke wat in die normale VK-dieet verbruik word, tot ongunstige gesondheidsresultate lei, onafhanklik van enige effekte wat verband hou tot sy teenwoordigheid as 'n komponent van totale en vrysuikers."

## Verwysings
Peter Duesberg

**Peter H. Duesberg** (gebore 2 Desember 1936 in Münster, Duitsland) is tans 'n professor van molekulêre- en selbiologie aan die Universiteit van Kalifornië, Berkeley. Hy het bekendheid verwerf vir die identifisering en kartisering van die src-geen, die eerste erkende onkogeen in die 1970's. Tans is hy meer bekend vir sy kontroversiële siening dat MIV nie VIGS veroorsaak nie.
Doksisiklien

350px|duimnael|regs|Doksisiklien

**Doksisiklien** is 'n breëspektrum-antibiotikum wat in die groep tetrasikliene val. Dit word gebruik in die behandeling van infeksies wat deur bakterieë en sekere parasiete veroorsaak word. Doksisiklien word gereeld gebruik vir die behandeling van bakteriële longontsteking, aknee, chlamydia-infeksies, Lyme-siekte, cholera, tifus en sifilis. Dit word ook gebruik om malaria te voorkom, en in kombinasie met kinien, om malaria te behandel. Doksisiklien kan per mond of deur inspuiting in 'n aar geneem word.

Algemene newe-effekte sluit in diarree, naarheid, braking en 'n verhoogde risiko vir sonbrand. Gebruik na die eerste trimester van swangerskap of by jong kinders kan lei tot verkleuring van die tande. Die gebruik daarvan tydens borsvoeding is waarskynlik veilig.  Soos ander agente van die tetrasiklienklas, vertraag doksisiklien bakteriese voortplanting of dood dit deur proteïenproduksie te inhibeer. Dit maak malaria dood deur die apikoplast, 'n plastiede organel, aan te val.

Doksisiklien is in 1957 gepatenteer en het in 1967 in kommersiële gebruik gekom. Dit is op die lys van noodsaaklike medisyne van die Wêreldgesondheidsorganisasie. Verskeie handelsmerke is in die mark beskikbaar, aangesien die oorspronklike patentreg reeds 'n geruime tyd verval het en dit ook as generiese medisyne beskikbaar is.

## Verwysings
Sifilis

**Sifilis** is 'n seksueel oordraagbare infeksie wat veroorsaak word deur die bakterieë *Treponema pallidum*. Die siekte kom slegs voor by mense. Jaarliks kry ongeveer 11 miljoen mense die siekte.
Onkogeen

'n **Onkogeen** is 'n geen wat kanker veroorsaak as dit gemuteer word of te veel daarvan in 'n sel uit gedruk word.

'n Besondere groep onkogene is die retrovirale onkogene waarmee retrovirusse 'n sel kan infekteer. 'n Voorbeeld is Rous se sarkomavirus (RSV) wat skielik tumore in ingeïnfekteerde diere veroorsaak 

## Verwysings
Robert Monroe

**Robert Monroe** (1915-1995) was 'n Amerikaanse sakeman met 'n groot belangstelling vir die bonatuurlike. Hy word beskou as die bekendste pionier op die gebied van buiteliggaamlike ervarings.

Monroe was 'n suksesvolle en veelsydige sakeman (veral in die radiowereld). Volgens Monroe het hy een aand wakker geword terwyl hy langs sy vrou Nancy geslaap het en plotseling daarvan bewus geword dat hy dat hy teen die plafon druk. Hy het geskok na onder gekyk waar hy twee mense op 'n bed gesien het. Hy beskryf sy toestand as verward, totdat hy besef dat die twee mense hy en sy vrou was, waarna hy gedink het dat hy besig was om te sterf. Plotseling was hy weer in sy liggaam. Volgens Monroe het die verskynsel nog baie meer kere gebeur en later het hy sy angs oorwin. Na 'n lang periode van eksperimentering beweer Monroe dat hy nou bewus die proses kan begin en beheer.  Monroe het met verloop van tyd werkwinkels aangebied en 'n prosedure geskryf van hoe mens self buiteliggaamlike ervarings tot stand kan bring, maar dit blyk nie dat die verskynsel by elke persoon kan plaasvind nie.

## Boeke 
Monroe het sy ervaringe in drie boeke opgeskryf (de sogenaamde uittredingtrilogie):
* *Uittredinge* , Ankh-Hermes uitgewers 
* *Astrale reizen*, Ankh-Hermes uitgewers 
* *De ultieme reis*, Ankh-Hermes uitgewers 

## Eksterne skakels 
* Instituut van Robert Monroe
Slaapsiekte

**Slaapsiekte** word veroorsaak deur die protosoë *Trypanosoma brucei gambiense* en *Trypanosoma brucei rhodesiense* en word oorgedra deur die tsetsevlieg. Die siekte staan ook bekend as **tripanosomiase** en is endemies aan sekere streke van Suider-Afrika, soos die Zambezivallei en die Okavangodelta.

Die siekte begin met koors, hoofpyn en pynlike gewrigte wat binne 1-3 maande na die steek vandat die persoon deur die vlieg gesteek is. Namate die parasiet deur die bloed versprei, swel die limfkliere tot uiterste groottes. Simptome van die tweede fase van die siekte sluit in verwarring, verswakte koördinasie en 'n versteurde slaappatroon. As die siekte nie behandel word nie, is dit gewoonlik noodlottig.

## Sien ook 
* Nagana, soortgelyke siekte by diere.
Henri van Dievoet

[duimnael|links|[Hotel Astoria (Brussel)|Hotel Astoria in Brussel, ontwerp deur Henri van Dievoet in 1909]]
**Henri van Dievoet** (Brussel, 19 Januarie 1869 - Brussel, 24 April 1931) was 'n Belgiese argitek.

Hy ontwerp verskeie geboue in sy geboortestad Brussel. Dit sluit in die Hotel Astoria en die geboue van die koninklike militêre skool.

Hy is die broer van die Jugendstil-kunstenaar Gabriel van Dievoet en 'n afstammeling van die beeldhouer Peter van Dievoet.

Sy suster, Louise van Dievoet, het met die Vicomte d'Orthez getrou en hulle afstammelinge woon in Constantia in Suid-Afrika.

## Sien ook 
* Hotel Astoria (Brussel)
* Gabriel van Dievoet
* Moira Lister
* Joseph Poelaert
Kary Mullis

**Kary Banks Mullis** (28 Desember 1944 – 7 Augustus 2019) was 'n Amerikaanse biochemikus. Hy is bekend vir die uitvinding van polimerase kettingreaksiemetode (PKR) waarvoor hy die Nobelprys vir Chemie in 1993 verower het.

Die kontroversiële biochemikus het drie keer geskei, het drie kinders, het geniet om branderplank te ry en het in sy jonger dae LSD benut. Hy het ook al ontken dat MIV vigs veroorsaak.

## Kyk ook 
*Nobelsiekte

## Verwysings 
## Eksterne skakels 
*  Persoonlike webblad
*  
*
Buiteliggaamlike ervaring

Die term **buiteliggaamlike ervaring**, ook bekend as **astrale projeksie**, word gebruik om 'n paranormale verskynsel te beskryf waar mense 'n sensasie ervaar dat hul siel hul stoflike liggaam tydelik verlaat. Volgens mense wat beweer dat hulle buiteliggaamlike ervarings gehad het, kan mens dan bewus onder eie wil en beheer na verskillende aardse en astrale dimensies "reis". Die proses gaan gepaard met verskillende fisieke en astrale gevoelens soos dat die persoon 'n gesuig hoor, of 'n knal soos 'n pistoolskoot, 'n tintelende "los" gevoel in die stoflike liggaam en erotiese prikkelinge van 'n mens se chakra's.

200px|regs|duimnael|Een voorstelling van 'n astrale projeksie.

Die Amerikaner Robert Monroe het sy eie ervaringe hiermee beskryf, en het met sy boeke die verskynsel vir die eerste keer onder 'n groot leserspubliek bekend gemaak. Hy het die term "buiteliggaamlike ervaring" gebruik om die proses te distansieer van die meer spirituele "astrale projeksie". In ander lande soos Nederland het Sten Oomen ook boeke oor "buiteliggaamlike ervaring" geskryf.
Iquitos

**Iquitos** is die sesde grootste stad in Peru, en het 'n bevolking van 406&nbsp;340 in 2007 gehad. Die stad is in die noord-ooste van die land geleë.
Knut (ysbeer)

duimnael|Knut tydens sy eerste vertoning aan die publiek op 24 Maart 2007.

**Knut** (5 Desember 2006 – 19 Maart 2011) was 'n ysbeer in die Berlynse Dieretuin (*Zoologischer Garten Berlin*) wat deur sy moeder, Tosca, verwerp is. Sy tweelingbroer het twee dae ná geboorte gesterf.

Die ysbeer is deur sy versorger Thomas Dörflein (1963–2008) grootgemaak. Daar is aanvanklik berig dat diereaktiviste die dier eerder wou laat uitsit, omdat hulle gemeen het dat Knut later versteurde, asosiale gedrag sou toon omdat hy nie binne 'n groep ysbere grootgemaak is nie. Dit is egter nie bevestig nie, en diereaktiviste het later verklaar dat die berigte op misverstande berus het.

## Video's 
## Verwysings 
## Eksterne skakels 
* Knut se webwerf
Bilharzia

**Schistosomiase** wat ook beter bekend is as **bilharzia**, is 'n parasitiese siekte wat veroorsaak word deur organismes in die genus *Schistosoma*. Schistosomiase is gewoonlik nie 'n noodlottig nie, maar kom wel voor as 'n chroniese aandoening wat groei en kognitiewe ontwikkeling belemmer.

## Diversiteit 
Spesies van *Schistosoma* wat siekte in mense veroorsaak:

* *S. mansoni* en *S. intercalatum* veroorsaak intestinale schistosomiase.
* *S. haematobium* veroorsaak urinêre schistosomiase.
* *S. japonicum* en *S. mekongi* veroorsaak Asiese intestinale schistosomiase.

Spesies van *Schistosoma* wat siektes in ander organismes veroorsaak:

* *S. bovis* — infekteer gewoonweg beeste, skape en bokke in Afrika, dele van Suid-Europa en die Midde-Ooste.
* *S. mattheei* — infekteer gewoonweg beeste, skape en bokke in Sentraal- en Suid-Afrika.
* *S. margrebowiei* — infekteer gewoonlik wildsbokke, buffels en waterbokke in Suider en sentrale Afrika.
* *S. curassoni* — infekteer gewoonlik gedomestikeerde rumineerders in Wes-Afrika.
* *S. rodhaini* — infekteer gewoonlik knaagdiere en karnivore in dele van sentraal-Afrika.
Kanamisien

duimnael|300px|Molekulêre struktuur van Kanamisien A.

**Kanamisiensulfaat** is 'n aminoglikosied-antibiotikum wat uit die bakterie *Streptomyces kanamyceticus* geïsoleer word. Kanamisien beïnvloed die 30S- ribosomale subeenheid en veroorsaak dat die bakterieë óf nie proteïene kan sintetiseer nie, óf dat die sintese van proteïene foutief voortgaan.

Kanamisien word gebruik om infektiewe diarree en middelweerstandige tuberkulose te behandel. Newe-effekte van kanamisien sluit aantasting van die gehoor in, en moet dus nooit aan groeiende kinders gegee word nie. Die newe-effek op gehoor is dosis-afhanklik, maar indien 'n te hoë dosis te lank toegedien word, kan dit onomkeerbare skade veroorsaak.
Katy Perry

**Katheryn Elizabeth Hudson** (gebore 25 Oktober 1984), beter bekend onder haar verhoognaam **Katy Perry**, is 'n Amerikaanse sangeres-liedjieskryfster en musikant. Perry het in 2007 roem verwerf met haar internettreffer "Ur So Gay" en het verdere aansien behaal met haar deurbraakenkelsnit "I Kissed A Girl" (2008). 

Hudson is in Santa Barbara, Kalifornië gebore en is deur Christen-pastoorouers grootgemaak. Sy het slegs na Christelik-evangeliese musiek geluister terwyl sy grootgeword het. Ná haar eerste jaar van hoërskool het sy begin om 'n musiekloopbaan te volg. Sy het 'n selfgetitelde evangeliealbum in 2001 as Katy Hudson vrygestel. Nadat sy 'n platekontrak met Capitol Music Group in 2007 onderteken het, het sy die verhoognaam Katy Perry aangeneem en het sy haar eerste hoofstroomalbum, *One of the boys*, vrygestel.

## Diskografie 
* *Katy Hudson* (2001)
* *One of the Boys* (2008)
* *Teenage Dream* (2010)
* *Prism* (2013)
* *Witness* (2017)
**Smile* (2020)

## Eksterne skakels 
*  Amptelike webwerf
Demi Lovato

**Demetria Devonne Lovato** (gebore 20 Augustus 1992) is 'n Amerikaanse aktrise en sangeres-liedjieskryfster. Sy is die bekendste vir haar rolle as Mitchie Torres in die Disney-kanaal Oorspronklike Rolprent *Camp Rock* en Sonny Monroe in *Sonny With A Chance*. Buiten rolspel is sy ook 'n solomusiekkunstenaar en het sy haar debuutalbum ''Don't Forget* op 23 September 2008 vrygestel. Die album het by nommertwee op die *Billboard*-200-trefferlys gedebuteer en het meer as 89&nbsp;000 kopieë in die eerste week verkoop. Lovato het haar tweede album, *Here We Go Again'', op 21 Julie 2009 vrygestel.

## Verwysings
Jonas Brothers

**Jonas Brothers** is 'n Amerikaanse popseungroep. Die groep het gewildheid verwerf op die Disney-kanaal-kindertelevisienetwerk. Die groep kom uit Wyckoff, New Jersey, en bestaan uit die drie broers Kevin Jonas, Joe Jonas en Nick Jonas. In 2008 het hulle in die Disney-kanaal Oorspronklike Rolprent *Camp Rock* opgetree. Die groep het al vier albums vrygestel: ''It's About Time*, *Jonas Brothers*, *A Little Bit Longer*, and *Lines, Vines and Trying Times''. In 2008 is die groep genomineer vir die Best New Artist-toekenning by die 51ste Grammy-toekenningsfunksie en het die toekenning vir Breakthrough Artist by die American Music-toekennings gewen. Hulle het al meer as agt miljoen albums wêreldwyd verkoop.

## Ateljeealbums 
* It's About Time (2006)
* Jonas Brothers (2007)
* A Little Bit Longer (2008)
* Lines, Vines and Trying Times (2009)
* Happiness Begins (2019)
* The Album (2023)
* Greetings from Your Hometown (2025)

## Verwysings
Amy Winehouse

**Amy Jade Winehouse** (* 14 September 1983, † 23 Julie 2011 in Londen) was 'n Engelse sangeres en liedjieskrywer, bekend vir haar eklektiese mengsel van verskeie musikale genres, insluitende R&B, soul, jazz, ruk-en-rol en ska. Winehouse was ook bekend vir haar sielvolle, kragtige altstem.

Winehouse se debuutalbum *Frank* (2003) was kommersieel en krities 'n sukses. Dit is vir die Mercury-toekenning genomineer. Haar 2006-opvolgalbum, *Back to Black*, het haar ses Grammy-toekenningsnominasies en ses toekennings besorg. Sy het hiermee die rekord opgestel vir die meeste toekennings aan 'n vroulike kunstenaar op 'n enkele aand en sy het ook die eerste Britse sanger geword om vyf Grammy's te wen, insluitende drie van die sogenaamde "Groot Vier": Best New Artist, Record of the Year en Song of the Year. Sy het op 15 Februarie 2007 die BRIT-toekenning vir BEst British Female Artist gewen; sy is ook vir die Best British Album-toekenning genomineer. Sy het die Ivor Novello-toekenning al drie keer gewen, een in 2004 vir Best Contemporary Song (musikaal en liries) vir "Stronger Than Me", een in 2007 vir Best Contemporary Song vir "Rehab", en een in 2008 vir Best Song Musically and Lyrically vir "Love Is a Losing Game".

Winehouse is op 23 Julie 2011 dood by haar huis aangetref, vermoedelik as gevolg van 'n oordosis dwelms.

## Sien ook 
* 27-Klub

## Verwysings 
## Eksterne skakels
Mojokerto

**Mojokerto** (vroeër Modjokerto) is 'n stad en lê in die provinsie Oos-Java in Indonesië.

## Buurte 
Die stad het 2 buurte/administratiewe distrikte (Indonesies kecamantan):
* Magersari
* Prajurit Kulon

## Burgemeester 
Nederlands-Indiese tyd:
* Mr. L. van Dijk (1929-1936)
* H.J. van Haeften (1936-1942)
* Mr. H.D. van Werkum (1942-1942)
Bergstraße

regs|220px|duimnael|Die Bergstraße roete

Die **Bergstraße** ("Bergstraat") verwys na 'n bergagtige gebied in Hesse en Baden-Württemberg, Duitsland, tussen Darmstadt in die noorde en Wiesloch in die suide.  Die Bergstraße vorm die westelike grens van die Odenwald bergreeks.  Die naam "Bergstraße" verwys ook na die distrik Kreis Bergstraße en die Badische Bergstraße in die wyngebied van Baden-Württemberg.

## Roete 
Die Bergstraße volg die B3 munisipale pad (Duits: Bundestraße).  Net suid van die aanvangspunt by Darmstadt, verdeel die Bergstraße roete in twee by Eberstadt.  Aan die westekant is die "nuwe Bergstraße" en aan die oostekant is die "ou Bergstraße". Die twee roetes ontmoet weer by Zwingenberg

## Dorpe en stede in die Bergstraße 
Van noord na suid, word die volgende stede en dorpe in die Bergstraße ingesluit.

*Darmstadt
**Darmstadt
**Darmstadt-Eberstadt
*:*Modau*
*Seeheim-Jugenheim *(ou Bergstraße)*
**Malchen
**Seeheim
**Jugenheim
*Alsbach-Hähnlein *(ou Bergstraße)*
**Alsbach
*Bickenbach *(nuwe Bergstraße)*
*Zwingenberg
*Bensheim
**Auerbach
**Bensheim
*:*Lauter*
*Heppenheim
*:(*Grens tussen Hesse – Baden-Württemberg)*
*Laudenbach
*Hemsbach
*Weinheim
**Sulzbach
*:*Weschnitz*
**Weinheim
**Lützelsachsen
**Hohensachsen
*Hirschberg
**Großsachsen
**Leutershausen
*Schriesheim
*Dossenheim
*Heidelberg
**Heidelberg-Handschuhsheim
**Heidelberg-Neuenheim
*:*Neckar*
**Heidelberg
**Heidelberg-Rohrbach
*Leimen
*Nußloch
*Wiesloch

## Verwysings
Pasuruan

**Pasuruan** (vroeër Pasoeroean) is 'n stad en lê in die provinsie Oos-Java in Indonesië.
Die stad het vroeër ook die name: Passourouang, Passarouang, Passoeroeang, Passourawang, Passourouan, Pasoeroewan, Passouroang, Passourowang en Passourouangh.

## Buurte 
Die stad het 3 buurte/administratiewe distrikte (Indonesies kacematan):
* Gadingrejo
* Purworejo
* Bugul Kidul

## Burgemeester 
Nederlands-Indiese tyd:
* Mr. H.E. Boissevain (1929-1935)
* W.C. Krijgsman (1935-1936)
* Dr. C.G.E. de Jong (1936-1939)
* L.A. Busselaar (1939-1941)
* F. van Mourik (1941-1942)
Teri Hatcher

**Teri Lynn Hatcher** (gebore 8 Desember 1964) is 'n Amerikaanse aktrise en is bekendste vir haar rolle in *Lois & Clark: The New Adventures of Superman*, *Desperate Housewives* en *Tomorrow Never Dies*. Sy het die rol van Lois Lane in die televisiereeks *Lois & Clark: The New Adventures of Superman* vertolk. Sy is ook 'n Bond-dame, aangesien sy Paris Carver in *Tomorrow Never Dies* in 1997 vertolk het. Sy het in 2005 die Golden Globe-toekenning vir Best Actress vir haar rol as Susan Mayer in *Desperate Housewives* gewen. Sy het in daardie selfde jaar die Screen Actor's Guild-toekenning vir Outstanding Performance by a Female Actress in a Comedy Series gewen en is ook vir die Primetime Emmy-toekenning genomineer vir Outstanding Lead Actress in a Comedy Series, maar moes die toekenning aan mede-aktrise en vriendin Felicity Huffman afstaan.

## Eksterne skakels 
* Internetrolprentdatabasis-profiel
Huntington se siekte

**Huntington se siekte** is ook bekend as **Huntington se chorea** of **chorea major**, word veroorsaak deur 'n dominante genetiese mutasie wat neurodegeneratiewe siektes veroorsaak. 

## Geskiedenis en navorsing 
Die eerste waarskynlike beskrywing van die siekte was in 1841 deur Charles Oscar Waters. Die toestand is in 1872 deur dokter George Huntington verder beskryf, na wie dit genoem word.

## Simptome 
Die vroegste simptome is dikwels subtiele probleme met gemoedstoestand of kognitiewe vermoëns.Dan volg dikwels 'n algemene gebrek aan koördinasie en 'n onstabiele manier van loop. Soos die siekte vorder word ongekoördineerde liggaamsbewegings meer duidelik. Fisiese vermoëns word geleidelik vererger totdat gekoördineerde beweging moeilik word en die persoon nie kan praat nie.

Verstandelike vermoëns verval gewoonlik in demensie. Die spesifieke simptome wissel ietwat tussen mense. Simptome begin gewoonlik tussen 30 en 50 jaar, maar kan op enige ouderdom begin. Die siekte kan vroeër in elke opeenvolgende generasie ontwikkel. Ongeveer agt persent van die gevalle begin voor die ouderdom van 20 jaar en is gewoonlik teenwoordig met simptome wat soortgelyk is aan Parkinson siekte. Mense met Huntington se siekte het onderskat dikwels die mate van hul probleme.

## Oorsaak 
Huntington se siekte word tipies van 'n persoon se ouers geërf, alhoewel tot 10% van gevalle weens 'n nuwe mutasie kan wees. Die siekte word veroorsaak deur 'n outosomale dominante mutasie in een van die twee kopieë van 'n genaamde gene *Huntingtin*. Die *Huntingtin* gene verskaf die genetiese inligting vir 'n proteïen wat ook genoem word "huntingtin".

Toetse vir die siekte kan enigetyd gedoen word, ongeag of simptome teenwoordig is of nie. Die toetse kan al gedoen word in die baarmoeder en bring verskeie etiese debatte aan: die ouderdom waarop 'n individu volwasse genoeg is om toets te kies; of ouers die reg het om hul kinders te toets; en die bestuur van vertroulikheid en bekendmaking van toetsuitslae.

## Behandeling, epidemiologie en prognose 
Daar is geen genesing nie. Voltydse sorg word benodig in die latere stadiums van die siekte. Behandelings kan sommige simptome verlig en in sommige lewensgehalte verbeter. Dit raak ongeveer 4 tot 15 in 100,000 mense van Europese afkoms. Dit is skaars onder Japanese, terwyl die voorkoms in Afrika onbekend is. 'n Persoonlik is gewoonlik oorlde vyftien tot twintig jaar vanaf wanneer die siekte die eerste keer opgespoor is.

## Verwysings 
## Eksterne skakels 
* HOPES project – Stanford Universiteit se HD-inligtingprojek
* HDBuzz – HD navorsingsnuus geskryf deur wetenskaplikes in eenvoudige taal
* HD Drug Works – nuus oor huidige behandelings en beplande proewe
Lo-Fi-Fnk

**Lo-Fi-Fnk** is 'n Sweedse elektropop-musiekgroep uit Stockholm wat uit Leo "Olja" Drougge (stem en ander instrumente) en August "Benni" Hellsing (kletskuns en tromme) bestaan. Die duo het in 2001 gevorm en het in die daaropvolgende jaar 'n beperkte weergawe EP, *We Is*, op die plateëtiket La Vida Locash vrygestel. Twee jaar later, in Februarie 2005, is die EP *(...And the JFG?)* vrygestel. Dit het die radiotreffer "Change Channel" bevat. Op 24 April 2006 is die groep se eerste vollengteateljeealbum, *Boylife*, in Swede vrygestel. Die album is op 27 Augustus 2006 wêreldwyd vrygestel en die groep het sedertdien 'n wêreldwye musiektoer onderneem. Beide kunstenaars is 22 jaar oud en die groep het platekontrakte met Moshi Moshi en Cooperative Music.

## Diskografie 
### Albums 
* *Boylife* (2006, La Vida Locash)

### EP's 
* *We Is* (2002, La Vida Locash)
* *(...And the JFG?)* (2005, La Vida Locash)

## Eksterne skakels 
* Amptelike webwerf  
* MySpace-profiel
Janggi

duimnael|Aanvanklike opstelling van 'n Janggispel
[duimnael|Janggispelers in 'n park in Jongmyo, [Suid-Korea]]

**Janggi** (ook **Changgi**)  is 'n Koreaanse tweespelerbordspel in dieselfde familie as Westerse skaak, Chinese chiangtsi, Indiese tsjatoeranga en Japannese shogi. Die hedendaagse vorm van janggi het in Korea ontwikkel en word daarom algemeen **Koreaanse skaak** genoem. Dit is 'n bordspel wat op 'n bord met 9 rye en 10 geledere gespeel word. Janggi het uit die Chinese spel chiangtsi ontwikkel. Die speelveld, stukke en aanvanklike opstelling is soortgelyk aan dié van chiangtsi behalwe dat dit die "rivier" in die middel ontbreek. Verder begin die generale in die middel van hulle paleise eerder as in die basisry.
Chiangtsi

duimnael|Aanvanklike opstelling van 'n Chiangtsispel

**Chiangtsi** of **Xiangqi** (象棋) is 'n Chinese tweespelerbordspel in dieselfde familie as Westerse skaak, Japannese shogi, Indiese tsjatoeranga en Koreaanse janggi. Die hedendaagse vorm van chiangtsi het in China ontwikkel en word daarom algemeen **Chinese skaak** genoem. Die eerste karakter 象 *Chiàng* het in die geval die betekenis "beeld" of "voorstellend", dus kan Chiangtsi letterlik vertaal word as "uitbeeldende skaak". Die spel word soms "olifantskaak" genoem volgens die alternatiewe betekenis van 象 as "olifant". Die naam word ook soms "Hsiang-k'i" gespel.

Die spel beeld die stryd tussen twee leërs uit met die doelwit om die vyand se "generaalstuk" te buit. Chiangtsi is een van die mees gewilde bordspele in China. Onderskeidende eienskappe van chiangtsi sluit in die unieke beweging van die *pao* ("kanonstuk"), 'n reël wat die generaals verbied om reg teenoor mekaar te staan en die *rivier* en *paleis* bordeienskappe wat die beweging van sommige stukke beperk.

Benewens China en gebiede met beduidende etnies-Chinese bevolkings is Chiangtsi ook gewild in Viëtnam.

## Eksterne skakels 
*
Songs I Wish I Had Written

**Songs I Wish I Had Written** is 'n Sweedse platemaatskappy in Malmö wat platekontrakte met popmusici en -musiekgroepe soos The LK, Moto Boy, Gentle Touch, Le Sport, Regina en Unarmed Enemies het. Die maatskappy is 'n lid van The Swedish Model, 'n organisasie van sewe Sweedse musieketikette wat die internet as verspreidingskanaal hoog ag. Die etiket is in 2005 gestig en die huidige HUB van Songs I Wish I Had Written is Martin J. Thörnkvist.

## Eksterne skakels 
* Amptelike webwerf  
* MySpace-profiel 
* Last.fm-profiel
Wolfram

|-
| 182W || 26.50% || colspan="4" | W is stabiel met 108 neutrone
|-
| 183W || 14.31% || colspan="4" | W is stabiel met 109 neutrone
|-
| 184W || 30.64% || colspan="4" | W is stabiel met 110 neutrone

|-
| 186W || 28.43% || colspan="4" | W is stabiel met 112 neutrone

**Wolfram** is 'n chemiese element met die simbool W en atoomgetal 74. Dit is 'n harde, skaars metaal in standaardtoestande en word op aarde net as chemiese verbindings in minerale soos scheeliet en raspiet aangetref. Dit is in 1781 as 'n nuwe element geïdentifiseer.

Wolfram het die hoogste kookpunt van alle elemente en is veral vanweë sy bestandheid teen hoë temperature gebruik, soos in gloeilampe waar dit as gloeidraad aangewend word. 'n Ander aanwending is wolframkarbied WC wat vanweë sy hardheid in werktuie gebruik word.
## Mynbou
Die belangrikste wolframprodusente:

## Sien ook 
*Wolframaat
*Wolfram(VI)oksied
*Wolframkarbied

*Gas-wolfram-boogsweis

## Verwysings
Felicity Huffman

**Felicity Kendall Huffman** (gebore 9 Desember 1962) is 'n Amerikaanse aktrise. Sy is bekend vir haar rol as Lynette Scavo, die besige superma, op die ABC-televisiereeks *Desperate Housewives*, wat haar 'n Emmy-toekenning besorg het. Sy het 'n Golden Globe-toekenning en 'n Academy-toekenningsnominasie vir haar rol as 'n transvrou in die onafhanklike rolprent *Transamerica* ontvang.

Huffman word op 22 Maart 2019 in hegtenis geneem, aangekla vir sameswering om bedrog te pleeg, en op borgtog van $250&nbsp;000 vrygelaat vir haar rol in 'n landwye universiteitstoelatingskandaal. Sy pleit op 13 Mei 2019 skuldig op federale aanklagte dat sy $15&nbsp;000 aan 'n eksamentoesighouer betaal het om verkeerde antwoorde op haar dogter se universiteitstoelatingseksamen te korrigeer. Huffman word op 13 September 2019 tot 14 dae tronkstraf, 'n boete van $30&nbsp;000, 250 ure gemeenskapsdiens, en een jaar vrylating onder toesig vir haar deelname in die skandaal gevonnis.

## Verwysings 
## Eksterne skakels 
* Internetrolprentdatabasis-profiel
Bedouin Soundclash

**Bedouin Soundclash** is 'n Kanadese musiekgroep uit Toronto, Ontario. Hul klank word as 'n mengsel van reggae en ska beskryf. Die groep bestaan uit sanger en kitaarspeler Jay Malinowski en baskitaarspeler Eon Sinclair. Djembespeler Brett Dunlop het ook op hul debuutalbum, *Root Fire* (2001) opgetree. Die groepslede het mekaar ontmoet terwyl hulle Queen's University in Kingston, Ontario (Kanada) besoek het. Die groep se tweede album, *Sounding a Mosaic*, is in 2004 vrygestel. Die groep se enkelsnit "When the Night Feels My Song" was hul deurbraaktreffer op Kanadese radio, en dit het die nommereen-posisie op 102.1 The Edge CFNY se trefferlys behaal. Deur die Kanadese somer van 2005 is die enkelsnit ook toenemend lugtyd op radiostasies in daardie land gegun. Die opvolgalbum, *Street Gospels*, is op 21 Augustus 2007 vrygestel.

## Diskografie 
### Albums 
* *Root Fire* (2001)
* *Sounding a Mosaic* (2004, SideOneDummy Records)
* *Street Gospels (2007, SideOneDummy Records) #15 UK Indie, #2 Can
* *Light the Horizon* (2010)
* *Mass'' (2019)

### Enkelspelers 
* "Santa Monica" (2001)
* "When the Night Feels My Song" (2005) #1 Kanada, #24 VK
* "Shelter" (2005)
* "Gyasi Went Home" (2006)
* "When the Night Feels My Song" (2 Oktober 2006, VK-heruitreik) #24 UK
* "Walls Fall Down" (2007) #6 Kanada
* "St. Andrews" (2007)
* "12:59 Lullaby" (2008)
* "Until We Burn in the Sun (The Kids Want a Love Song)" (2008)
* "Hearts in the Night" (2009)
* "Mountain Top" (2010)
* "Elongo" (2011)
* "Brutal Hearts" (2011)
* "Clock Work" (2017)
* "Salt-Water" (2017
* "They Gutted This City" (2018)
* "When We're Gone" (2018)
* "Born into Bad Times" (2018)
* "Drive" (2018)
* "Holy" (2018)

## Eksterne skakels 
* Amptelike webwerf 
* MySpace-profiel 

### Verdere leesstof 
* 'n Onderhoud met Eon Sinclair  
* 'n Onderhoud tussen Jay Malinowski en Bombshellzine.com
Benguela (musiekgroep)

**Benguela** is 'n Suid-Afrikaanse musiekgroep wat in 1996 tot stand gekom het. Die groep bestaan uit kitaarspeler Alex Bozas, tromspeler Ross Campbell en kontrabasspeler Brydon Bolton en is bekend vir hul regstreekse improvisering. Die groep verafstand hulself van die jazz-etiket, aangesien hulle glo jazz 'n vasgestelde stel reëls het waarbinne kunstenaars improviseer, terwyl Benguela improviseer en regstreeks in sy eie vorm en genre ewolueer. Volgens die groep verander hul musiek na aanleiding van hul ontdekking van nuwe musiek of belewing van nuwe gebeurtenisse, en die verandering van hul lewensperspektief. Dus meen hulle is hul musiek altyd 'n oombliklike weerspieëling van wie hulle is.

Die naam "Benguela" word gekoppel aan die koue seestroom wat aan die westekus van suidelike Afrika opvloei en simboliseer die vloeiende aard van die musiek. Dit is ook geografies verteenwoordigend van waar die groep vandaan kom.

## Diskografie 
* *Digital Inability*

## Eksterne skakels 
* Amptelike webwerf 
* MySpace-profiel 
* MusicBrainz-profiel
The Swedish Model

**The Swedish Model** (Afrikaans: *Die Sweedse model*) is 'n organisasie wat uit sewe Sweedse onahanklike platemaatskappye met 'n gemeenskaplike agenda bestaan. The Swedish Model wyk af van die kommersiële fokus van die musiekindustrie en poog om kreatiwiteit effektief na 'n breër gehoor te versprei.

Die organisasie bestaan uit ledemaatskappye Adrian Recordings, Flora & Fauna, Hybris, I Made This, Nomethod Records, Songs I Wish I Had Written en A TenderVersion Recording.

## Eksterne skakels 
* Amptelike webwerf
Gentle Touch

**Gentle Touch** is 'n Sweedse musiekgroep uit Kalmar wat uit die lede Gustav Petersson en Mikael Karlsson bestaan. Die groep maak romantiese en dromerige elektropop en word deur handelinge soos Depeche Mode, Pet Shop Boys, Orchestral Manoeuvres in the Dark en New Order geïnspireer. Hulle het 'n platekontrak met die etiket Songs I Wish I Had Written.

## Diskografie 
* *Gentle Touch EP*
* *In memory of Savannah*

## Eksterne skakels 
* Amptelike webwerf 
* MySpace-profiel 
* MusicBrainz-profiel
Shogi

duimnael|Aanvanklike opstelling van 'n Shogispel
duimnael|Shogispel. Gebuite stukke in die deursigtige houer kan op die bord laat 'val" word deur die speler wat die stuk gebuit het.

, ˈʃoʊɡiː, is 'n Japannese tweespelerbordspel in dieselfde familie as Westerse skaak, Chinese Chiangtsi, Indiese tsjatoeranga en Koreaanse janggi. Die hedendaagse vorm van shogi het in Japan ontwikkel en word daarom algemeen **Japannese skaak** genoem. Dit is die gewildste vorm van 'n familie skaakvariante inheems aan Japan. *Shōgi* beteken generaal *(shō)* se bordspel *(gi).* Vroeër is *shogi* egter as 象棋 geskryf (dieselfde as  *chiangtsi*, "olifantskaak").

Die vroegste voorganger van die spel, sjatoeranga, het in die 6de eeu in Indië ontstaan en van China na Japan versprei waar dit aanleiding gegee het tot 'n aantal variante. Shogi is reeds in die 16de eeu in sy huidige vorm gespeel. 'n Direkte voorganger van die invalreël is in 1210 in 'n historiese dokument, *Nichūreki*, aangeteken wat oënskynlik 'n geredigeerde kopie van *Shōchūreki* en *Kaichūreki* uit die laat Heian-tydperk (c. 1120) is.

## Eksterne skakels 
*
Atalyja

**Atalyja** (letterlik "Die reën kom") is 'n Litause folk rock-groep wat hom op die moderne bewerking van ou Litause folklore-musiek toegespits het.

Tradisionele musiek en liedere word deur die groep in 'n groot verskeidenheid musiekstyle herskep en met elemente van rock, jazz, funk, blues rock, metal en Indiese musiek verryk. Atalyja het reeds vier musiekalbums vrygestel en het naas nasionale musiekfeeste ook al in Letland, Estland, Pole, Duitsland, Turkye en Tsjeggië opgetree.

## Diskografie 
* Atalyja; MC, 2000
* Atalyja; CD, 2001
* Močia; CD, 2004
* Žemaitiu ruoks; EP, 2008
* Saula Riduolėla; CD, 2009

## Eksterne skakels 
* *draugiem.lv: Atalyja - 11 MP3-snitte*
* *youtube.com: Saulės ašara*
Huis van Tudor

Die **Huis van Tudor** het van 1485 tot 1603 oor Engeland en Wallis regeer, en van 1541 tot 1603 ook oor Ierland.

Die Tudors het Engeland verander van ’n onbelangrike staat tot ’n magtige Renaissance-nasie. Die Tudor-periode was ’n bloeitydperk vir die Engelse kultuur, veral letterkunde, wetenskap, argitektuur en handel. Die Tudors het ook die Engelse vloot versterk en daarmee die grondslag gelê vir die Britse koloniale ryk.

## Geskiedenis 
Die Tudors stam in die vroulike lyn van John Beaufort, een van die buite-egtelike kinders van die 14de-eeuse Engelse prins Jan van Gent, 1ste Hertog van Lancaster (die derde oudste oorlewende seun van Eduard III van Engeland), by Gent se minnares Katherine Swynford. Die afstammelinge van ’n buite-egtelike kind sou normaalweg geen aanspraak op die troon gehad het nie, maar sake is gekompliseer toe Gent en Swynford eindelik in 1396 trou (25 jaar ná John Beaufort se geboorte). Vanweë die huwelik het die kerk die paar se kinders wettig verklaar.

John Beaufort se kleindogter lady Margaret Beaufort was getroud met Edmund Tudor, 1ste Graaf van Richmond. Tudor was die seun van die Walliese howeling Owain Tewdr (verengels tot "Owen Tudor") en Catharina van Valois, weduwee van die Lancaster-koning Hendrik V.

Die Graaf en Gravin van Richmond se seun, Hendrik Tudor, het in 1485 teen koning Richard III van Engeland gerebelleer. Richard is in die Slag van Bosworth dood en Hendrik het koning geword. Hierdeur het die Huis van Tudor aan die bewind gekom in die plek van die Huis van York.

Die dood van Elizabeth I in 1603 het die einde van die Tudor-dinastie in Engeland beteken. Sy is opgevolg deur Jakobus I van die Skotse koningshuis Stuart.

## Monarge van die Huis van Tudor 
| **Hendrik VII**22 Augustus1485–1509 || 100px|Henry VII, by Michel Sittow, 1505 || 28 Januarie 1457Pembroke-kasteelseun van Edmund Tudor en lady Margaret Beaufort || rowspan="6" | 100px|Hendrik VIII, by Hans Holbein, c.1536 || rowspan="6" | 28 Junie 1491Greenwich-paleisseun van Hendrik VII en Elizabeth van York || 100px|Edward VI, by Hans Eworth || 12 Oktober 1537Hampton Court-paleis seun van Hendrik VIII en Jane Seymour*Titel betwis* || 100px || Oktober 1537Bradgate Parkdogter van Henry Grey, 1ste Hertog van Suffolk en lady Frances Brandon || 12 Februarie 1554Londense Towerop 16 (onthoof)
|-
| **Maria I**(*Bloedige Maria*)19 Julie1553–1558 || 100px|Mary I, by Antonius Mor, 1554 || 18 February 1516Paleis van Placentiadogter van Hendrik VIII en Catharina van Aragon || Philip II van SpanjeWinchester-katedraal25 Julie 1554geen kinders || 17 November 1558Sint James-paleisop 42
|-
| **Elizabeth I**(*Die Maagdkoningin*)17 November1558–1603 || 100px|Elizabeth I, by Darnley || 7 September 1533Greenwich-paleis dogter van Hendrik VIII en Anna Boleyn || ongetroud || 24 Maart 1603Richmond-paleis op 69
|}

## Verwysings 
* 15px Hierdie artikel is vertaal uit die Nederlandse Wikipedia
Šventoji

Die **Šventoji-rivier** (letterlik "Die Heilige") is die langste rivier wat uitsluitlik op Litause grondgebied vloei en ook die grootste takrivier van die Neris. Die rivier ontspring in die Samanis-meer (Gražutė-streekpark, Noordoos-Litaue) en mond naby Jonava in die Neris uit. Die langste takrivier van die Šventoji is die Širvinta.

Die Šventoji-rivier vloei onder meer deur die stede Anykščiai, Kavarskas en Ukmergė. In die Sowjet-tydperk is tussen 1963 en 1964 'n dam naby Kavarskas opgerig om die Nevėžis-rivier met water uit die Šventoji aan te vul, tog is hierdie dam intussen nie meer in gebruik nie aangesien sy onderhoud baie koste-intensief en oneffektief was. Die dam het daarnaas ook omgewingsregulasies van die Europese Unie verbreek.

Die Antalieptė-dam, wat in 1959 ontstaan het, is die tweede grootste mensgemaakte meer in Litaue. Die Šventoji is vandag veral gewild by roeisport-entoesiaste.

## Verwysings 
**Ander bronliteratuur**
* Juozas Obelienius. *Lietuvos TSR vandens turistų keliai* (Waterroetes vir toeriste in die Litause SSR). Vilnius: Mintis 1982

## Eksterne skakels 
*
Grup Tekkan

**Grup Tekkan** is  'n Duitse boyband-musiekgroep vanuit Germersheim. Die groep bestaan uit die Turkse jongelinge İsmail, Selcuk en Fatih Hira. Hulle het in Maart 2006 skielik op die internet bekend geraak met hul selfopgeneemde musiekvideo *Wo bist du, mein Sonnenlicht?*. Hul sukses het hulle behaal met hul amateurgesang deurdat dit die teiken van verskeie komedie-televisieprogramme en nuusprogramme was.

## Eksterne skakels 
* Amptelike webwerf  

### Musiekvideo's 
* *Wo bist du, mein Sonnenlicht?* op YouTube
Bakersfield

**Bakersfield** is 'n stad in die Amerikaanse deelstaat van Kalifornië, tussen Los Angeles en Fresno. Die stad het 'n bevolking van 333&nbsp;719 in 2009 gehad, en 827&nbsp;173 mense in die Metropolitaanse gebied.

## Demografie 
In 2000 het die stad 'n bevolking van 247&nbsp;057 gehad: 68,17% wit, 9,16% swart of Afro-Amerikaans, 1,4% Amerikaanse inboorlinge, 4,33% Asiaties, 0,12% Pasifiese eilanders, 18,68% van ander rasse en 4,43% van twee of meer rasse. Spaans-Amerikaners of Latyns-Amerikaners van enige ras het 32,45% van die bevolking uitgemaak.